ભારતીય એથલિટ મિલ્ખા સિંહના જીવન પર બનેલી ફિલ્મ 'ભાગ મિલ્ખા ભાગ' અન્ય વાસ્તવિક ઘટના આધારિત ફિલ્મોની જેમ કેટલાકને ગમી છે, તો કેટલાકને ઠીક ઠાક લાગી છે. જો કે આ ફિલ્મ સાથે એક બાબત એવી છે જેના માટે કોઇ ઇનકાર કરી શકે એમ નથી. આ બાબત છે કે આ ફિલ્મના માધ્યમથી દોડની રમત સામાન્ય લોકો સુધી પહોંચી છે. આ તો માત્ર એક પ્રયાસ છે. ભારતમાં મિલ્ખા સિંહ ઉપરાંત અનેક સ્ટાર એથલિટ્સ છે જેમની ખ્યાતિની ચમક હજી ભારતના સામાન્ય લોકોની આંખને આંજી શકી નથી. આવા કેટલાક ખેલાડીઓના યોગદાન પર આવો કરીએ એક નજર...